Etter flyttingen av Osebergskipet til Bygdøy tok Johannessen fatt på å rekonstruere stevnene på dette. Det er en utbredt misoppfatning i dag at stevnene er rekonstruksjoner tatt ut av løse luften. Ifølge A. W. Brøgger (i et avisinnlegg skrevet av ham den 1. desember 1926), «har [vi] alle dele av stavnprydelsen fra øverst til nederst. De ble funnet i forskibet under utgravingen.» Det var altså såpass mye bevart av den ene stavnen, at formen og utseendet med stor sikkerhet kunne rekonstrueres. Akterstavnen er basert på forstavnens utseende.